Die Nampo-Oesdag het ’n vlak van hoë internasionale status bereik. Van die beste uitstallers ter wêreld volg jaarliks die pad na Bothaville om hul produkte en dienste bekend te stel. Mnr. Cobus van Coller, voorsitter van die Oesdagkomitee, sê die Oesdag het die afgelope drie jaar verander in ’n platvorm vir kommunikasie binne die waardeketting, en tussen die bedryf en verbruikers.